CELEX: E2019C0015
Language: lv
Date: 2019-03-06 00:00:00
Title: EBTA Uzraudzības iestādes Lēmums Nr. 15/19/COL (2019. gada 6. marts) par Norvēģijas 2019. gada vienības likmes atbilstību saskaņā ar EEZ līguma XIII pielikuma 66.wm punktā minētā akta (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem) 17. pantu [2019/932]

6.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 148/35
               
            
         EBTA UZRAUDZĪBAS IESTĀDES LĒMUMS
         Nr. 15/19/COL
         (2019. gada 6. marts)
         par Norvēģijas 2019. gada vienības likmes atbilstību saskaņā ar EEZ līguma XIII pielikuma 66.wm punktā minētā akta (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem) 17. pantu [2019/932]
         EBTA UZRAUDZĪBAS IESTĀDE,
         ņemot vērā Līguma par Eiropas Ekonomikas zonu (“EEZ līgums”) XIII pielikuma 66.u punktā minēto aktu (Eiropas Parlamenta un Padomes 2004. gada 10. marta Regula (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā), un jo īpaši tā 16. panta 1. punktu, kā arī EEZ līguma XIII pielikuma 66.wm punktā minēto aktu (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem; “Regula (ES) Nr. 391/2013”), un jo īpaši tā 17. panta 1. punkta d) apakšpunktu; abi akti pielāgoti EEZ līgumam ar tā 1. protokolu,
         tā kā:
         
                     (1)
                  
                  
                     Īstenošanas regulā (ES) Nr. 391/2013 ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtisks elements, lai tiktu sasniegti darbības uzlabošanas sistēmas mērķi, kā noteikts saskaņā ar EEZ līguma XIII pielikuma 66.t punktā minētā akta (Eiropas Parlamenta un Padomes Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai) 11. pantu un EEZ līguma XIII pielikuma 66.xf punktā minēto aktu (Komisijas Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu) (“Īstenošanas regula (ES) Nr. 390/2013”).
                  
               
                     (2)
                  
                  
                     EEZ līguma XIII pielikumā 66.xe punktā minētais akts (Komisijas Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam) izvirza Savienības mēroga darbības uzlabošanas mērķus, tostarp izmaksu efektivitātes mērķi maršruta aeronavigācijas pakalpojumiem, ko izsaka noteiktās vienības cenās par šo pakalpojumu sniegšanu, otrajam pārskata periodam, kas aptver 2015.–2019. gadu (ieskaitot).
                  
               
                     (3)
                  
                  
                     Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu EBTA Uzraudzības iestādes pienākums ir atbilstoši minētās regulas 9. panta 1. un 2. punktā noteiktajām prasībām izvērtēt 2019. gada tarifikācijas zonu vienības likmes, ko tai iesniegusi Norvēģija. Izvērtējumā pārbauda minēto vienības likmju atbilstību Īstenošanas regulai (ES) Nr. 390/2013 un (ES) Nr. 391/2013.
                  
               
                     (4)
                  
                  
                     EBTA Uzraudzības iestāde ir izvērtējusi vienības likmes ar Eirokontroles Darbības novērtēšanas vienības un Centrālā maršrutu maksājumu biroja atbalstu, izmantojot Norvēģijas iesniegtos datus un papildu informāciju.
                  
               
                     (5)
                  
                  
                     Pamatojoties uz šo novērtējumu, iestāde saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu ir konstatējusi, ka Norvēģijas 2019. gada tarifikācijas zonu vienības likmes atbilst Īstenošanas regulai (ES) Nr. 390/2013 un (ES) Nr. 391/2013.
                  
               
                     (6)
                  
                  
                     Saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu Norvēģija būtu jāinformē par šo konstatējumu,
                  
               IR PIEŅĒMUSI ŠO LĒMUMU.
         
            1. pants
            Norvēģijas 2019. gada iesniegtā maršruta vienības likme 421,61 NOK atbilst EEZ līguma XIII pielikuma 66.xf punktā minētajam aktam (Īstenošanas regula (ES) Nr. 390/2013,) un EEZ līguma XIII pielikuma 66.wm punktā minētajam aktam (Īstenošanas regula (ES) Nr. 391/2013).
         
         
            2. pants
            Šis lēmums ir adresēts Norvēģijai.
         
         
            Briselē, 2019. gada 6. martā
            
               
                  EBTA Uzraudzības iestādes vārdā –
               
               
                  priekšsēdētājs
               
               Bente ANGELL-HANSEN
               
                  kolēģijas loceklis
               
               Frank J. BÜCHEL
               
                  atbildīgais kolēģijas loceklis
               
               Högni S. KRISTJÁNSSON
               
                  līdzparakstījies Tieslietu un administratīvo lietu nodaļas direktora statusā
               
               Carsten ZATSCHLER